[{"text_idx": "#000000", "text": "Kokku kuluv aeg: 5 min"}, {"text_idx": "#000001", "text": "s\u030cokolaadi kastet vo\u0303i soolakaramelli kastet"}, {"text_idx": "#000002", "text": "Mikserda piim ja ja\u0308a\u0308tis kuni need on kergelt vahus ning segunenud.\nVala klaasi siseseintele s\u030cokolaadi vo\u0303i karamellikastet.\nVala piimakokteil klaasi ja kaunista vahukoorega ning kastmega."}, {"text_idx": "#000003", "text": "Retseptisahtli peakokk Margit u\u0308llatas meid pealtna\u0308ha lihtsa, aga va\u0308gagi maitsva kokteiliga! Piimakokteil soolakaramelli kastmega on lihtsalt vastupandamatult hea ja sobib imeliselt nii lo\u0303una- kui ka o\u0303htuso\u0308o\u0308gi lo\u0303ppu. See on olnud maailmakuulus juba sajandeid, kusjuures esimene teadaolev retsept avaldati New Yorki ajakirjas The Evening World aastal 1885."}, {"text_idx": "#000004", "text": "Tegelikult oli kokteil kuulus juba keskaegses Euroopas. Sellel ajal muidugi pisut teisel kujul, kus piim segati mee ja teiste vu\u0308rtsidega. Piima ja mee kombinatsiooni peeti keskajal tervendavaks joogiks ning seda tarbiti peamiselt ravi eesma\u0308rkidel. Piimakokteilide to\u0303eline ta\u0308helend sai alguse 19. sajandi Ameerikas, kus piim segati erinevate alkoholidega nagu bra\u0308ndi vo\u0303i rummiga. 20. Sajandil muutus piimakokteil veelgi mitmekesisemaks. 1920. Ja 1930. aastatel oli Ameerikas populaarne Art Deco stiil ning inimesed veetsid aega kokteilibaarides ja kohvikutes. Sellel ajal oli trendikas tellida endale piimakokteili, mida valmistati va\u0308rsketest koostisosadest ja kaunistati kunstipa\u0308raste detailidega."}, {"text_idx": "#000005", "text": "Peale teist maailmaso\u0303da, kui ja\u0308a\u0308tisest sai piimakokteili u\u0308ks peamisi koostisosi, kasvas kokteilide populaarsus veelgi. U\u0308le kogu maailma hakati valmistama jooke maasikatest ja s\u030cokolaadist ning nendest said kiirelt rahva lemmikud maitsed. Retseptid muutusid aina enam mitmekesisemaks ja leiutati uusi maitsekombinatsioone nagu banaani-pa\u0308hklikokteil ning vanilje-vaarikakokteil. Retseptid on pu\u0308sinud kuni ta\u0308naseni, kuigi viimasel ajal vo\u0303ib leida kokteile, mis on ennekuulmatud, na\u0308iteks on vo\u0303imalik tellida Chicagos s\u030cokolaadi koogi piimakokteili, mis on pa\u0308riselt valmistatud s\u030cokolaadi koogist."}, {"text_idx": "#000006", "text": "Piimakokteil soolakaramelli kastmega serveerimisel on palju vo\u0303imalusi, sobib absoluutselt igasugune anum, kuhu kokteili valada saab. Retseptisahtli kokad tegid aga avastuse, et ko\u0303ige parem variant on Iiri kohvi klaas, sest see on piisavalt suur, et isu ta\u0308is saada. Lisaks sellele on klaasil sang, ta\u0308nu millele pu\u0308sib jook jahedana, sest ka\u0308est o\u0303hkav soojus, ei soojenda kokteili u\u0308les. Iiri kohvi klaasi soetasime endale poest Apelsin, kust leiab ko\u0308o\u0308gitarvikuid igaks olukorraks ja va\u0308gagi taskukohase hinna eest."}, {"text_idx": "#000007", "text": "Piimakokteil soolakaramelli kastmega on perfektne jahutus palavaks pa\u0308evaks. See maitseb alati ha\u0308sti ja mine tea, a\u0308kki juhtub ka Sinuga kuulsa laulu \u201cMilkshake\u201d tunnuslause \u2013 minu piimakokteil toob ko\u0303ik poisid minu aeda."}]